Deg yixef-agi, nesken-d tanḍawit yellan gar yismawen d yimyagen yerzan aktawal n ufexxar deg sat n temnaḍin n tmurt n Leqbayel ɣef tkerḍiwin. Mi Nkenna ama d ismawen ama d imyagen gar ṣat-nni n temnaḍin n tmurt n Leqbayel, nufa-d ayen yezdin tidgatin-nni yugar mliḥ ayen tent-yessemgirden. Deg uḥric-agi, yal aswir nexdem-as kra n tkerḍiwin iwakken ad d-iban umgired gar tedgatin i nefren. Imi drus n wawalen (deg yismawen neɣ deg yimyagen) i-deg d-iban umgarad, nexdem 16 kan n tkerḍiwin i yismawen yemgaraden d kradet n tkerḍiwin i yimyagen. Ɣef tkerḍiwin-nni, nesbeyyen-d imesla neɣ talɣiwin yettbeddilen si taddart ɣer tayeḍ. Deg umyag, nesken-d daɣen ayen yemxallafen di tmeẓra n umyag, deg wurmir s “ad” d wurmir ussid, deg yizri ilaway d yizri ibaway.